דיירי בית בלב קריית מוצקין-בית אילדן חגגו את ט"ו באב בדרך מעט מסורתית יותר והקריאו מכתבי אהבה, ממכתב אהבה מרגש שכתב דוד בן גוריון לפולה אהבתו, שיר שכתב אבשלום פינברג לשרה אהרונסון, ועד למכתב שכתבה מוניקה לוינסקי לביל קלינטון.
"דווקא היום בעידן של פוסטים, הודעות ווטסאפ, מעקב בטוויטר ואינסטגרם שהם הכלים המודרניים לביטויי אהבה, בחרנו השנה להקריא קטעי אהבה ישנים בכדי לציין את חג האהבה המסורתי שלנו" מציין גדי אלפסי, מנהל התרבות של בית בלב קריית מוצקין. "לפי המסורת היהודית נהגו בנות ישראל לצאת לחולל בכרמים ובשדות לחפש בני זוג אך מאז ועד היום הקדמה השתלטה גם על חיי האהבה וגם בני הגיל השלישי מכירים את אהובותיהם באתרי היכרויות. בחרנו להכניס קצת רומנטיקה נושנה בהבאת שירים ומכתבים מפעם". את הערב חתמו הדיירים בריקודים לצלילי שירי אהבה ארץ ישראליים.